Potgooi – Nuus & Weer 11 April 2019 – NETRADIOSA
Potgooi – Nuus & Weer 11 April 2019
11/04/2019 Corrie Slabbert Nuus, Potgooi/Podcast 0
Misdaad hoof skuldig aan veediefstal
Die vorige Misdaad Intelligensie hoof in Elliot, Oos-Kaap, ene Kaptein Ndzima Dweba, is skuldig bevind aan diefstal van 16 skape en nege bokke in 2012. Hy het sy staatsvoertuig gebruik om die diere te steel. Hy sal op 9 Julie gevonnis word.
Sewentien gearresteer in Blackheath
Sewentien opstokers is in Blackheath, Kaapstad, gearresteer nadat ‘n groep van meer as 1,000 betoog het in die area. Petrolbomme is in die area gegooi, en die protes gaan glo oor dienslewering. Sake bedrywighede asook vervoer na en van die gebied is deur die optrede beïnvloed.
Somerset Wes se grond word beset
Polisie en grondbesitters het Woensdag gebots in Somerset Wes wat gelei het daartoe dat sekere dele van die N 2 snelweg gesluit moes word . Motors is met klippe bestook en bande is op die snelweg aan die brand gesteek. Dit volg nadat plaaslike plakkers gepoog het om strukture op te rig op privaat grond langs die N2. Een van die sg. 350 opstokers is in hegtenis geneem.
Dieselfde tendens kom ook voor in die eiendomsmark waar daar weinig kopers is wat belangstel om eiendomme of plase te koop, en behalwe vir die swak ekonomiese vooruitsigte, bestaan daar vrees dat grondgryp nog groter in omvang kan raak na die verkiesing.
Twee-en-twintig persent van beweerde korrupsie wat aangemeld is by Corruption Watch (CW) in 2018 kom vanuit die onderwys sektor.
Minstens 45% van die 4,200 gevalle kom vanuit die misdaad Mekka van Gauteng. Die verslag beklemtoon die feit dat korrupsie die pilare van demokrasie aftakel en sleutel instansies oorneem wat toesig moet hou oor leiers.
Die parlement en die Nasionale Vervolgingsgesag is volgens David Lewis die woordvoerder van Corruption Watch gekompromitteer en sodoende is korrupsie as bedryf in stand gehou.
Senior bestuurders wat nie hul werk verrig het nie, is nie aangespreek of vervolg nie, met die gevolg dat geen dissipline gehandhaaf is nie.Onderwysers afwesig
Daar is daagliks meer as 6,400 onderwysers afwesig by skole in die Oos-Kaap. Dit beteken dat 12% van alle onderwysers in die provinsie nie in klaskamers is nie.
Die gemiddeld in die land is een uit elke 10 onderwysers afwesig per dag. Nou word geweld en depressie as rede aangevoer vir die swak bywoning deur die onderwysers.
Die verslag wat uitgebring is word egter bevraagteken aangesien syfers deur skoolhoofde verskaf word en waar daar ‘n hoë persentasie afwesigheid bestaan, word dit of nie aangeteken of daar word gepeuter met die getalle.
Die Stadsraad van Pretoria is glo besig om die twee ou kragsentrales van die stad op te gradeer en weer in werking te stel in die lig van die onsekerheid oor kraglewering deur Eskom.
Een kragsentrale in die westelike deel van die stad en die Rooiwal kragstasie beskik oor die gesamentlike potensiaal om 1,000 MW krag te lewer as hulle opgradeer word.
Die twee aanlegte is aanvanklik opgerig om met antrasiet te werk, maar omdat die uitvoer prys daarvan baie goed is, het dit meer voordeel ingehou as wat dit met elektrisiteit opwekking is.
Die omskakeling na steenkool kan bekostigbaar wees, maar inwoners sê die opgradering moet ook die versekering bied dat lugbesoedeling nie die stad onleefbaar maak nie.
Minister Bheke Cele en Khehla Sitole het op navraag bekendgemaak dat 32 senior lede van die Suid-Afrikaanse Polisiediens kriminele rekords het. Die name van die polisiebeamptes is nie bekendgemaak nie, en antwoorde is nie verstrek op hoe lank die SAPD reeds bewus is van die toedrag van sake nie.
Die beamptes se skuldigbevindings wissel van bedrog, openbare geweld, minagting van die hof, aanranding, drankwet oortreding en selfs verkeersoortredings.
Meer as 4,100 gewone lede van die mag het kriminele oortredings en kenners meen dit is een van die hoofredes waarom so baie wetsoortreders nog vry rondloop.
Nelspruit – Gedeeltelik bewolk en warm met reën plek plek met ‘n
Johannesburg – Gedeeltelik bewolk met swaar reën plek plek met ‘n
Vereeniging – Gedeeltelik bewolk met reën plek plek met ‘n
Rustenburg – Gedeeltelik bewolk met met reën plek plek met ‘n
Kimberley – Gedeeltelik bewolk en warm matige of swaar reënbuie met ‘n
Durban – Gedeeltelik bewolk en warm met ‘n
Oos-London – Gedeeltelik bewolk en warm met ‘n
Min 22 Max 33
Kaapstad – Gedeeltelik bewolk met reën plek plek met ‘n
Min 11 Max 27
Coconut Ice Raw Cheesecake